Soektog na swemmer noord van UmhlangaDie plaaslike Nasionale Seereddingsinstituut (NSRI), die polisie en lewensredders spook tans om die liggaam op te spoor. (Foto: ER24) ’n Buitelandse toeris het Sondagoggend net noord van Bronze-strand by Umhlanga Rocks in KwaZulu-Natal vermoedelik verdrink. Shawn Herbst, woordvoerder van Netcare 911, het gesê nooddienste is net na 09:00 na ’n nie-swem-strand ontbied waar ’n man, vermoedelik in sy 40’s, in die moeilikheid beland het. Die man en sy vrou het vroegoggend gaan swem toe hy onder die water verdwyn het, het Herbst bygevoeg. Daar word in dié stadium aangeneem dat die man verdrink het. Die plaaslike Nasionale Seereddingsinstituut (NSRI), die polisie en lewensredders spook tans om die liggaam op te spoor.